རྒན་པོ་སི་མི་སི་ལགས་ཞོགས་པ་ནམ་རྒྱུན་ཆུ་ཚོད་བཞི་ལ་ཡར་ལངས་ནས་ཉིས་ཐོག་གི་དཔེ་ཁང་དུ་ཡི་གེ་བསྒྱུར་བ་དང་རྩོམ་འབྲི་བ་དང་བསྒྲིགས་པ་སོགས་ཕྱག་ལས་གནང་ཞིང་།ཆུ་ཚོད་བདུན་དང་ཕྱེད་ཀར་མར་ནངས་ཇ་གསོལ་དུ་ཡོང་ནས་ཁྱིམ་དུ་སླེབས་པའི་འགྲུལ་པ་དག་དང་ཞལ་བརྡ་གནང་བ་དང་།ཆུ་ཚོད་བརྒྱད་པར་རྒན་པོ་སི་མི་སི་ལགས་རྒྱལ་ཚོགས་དཔེ་མཛོད་ཁང་གི་ལྡེ་ལེ་གསར་པའི་གཞུང་ལས་ཁང་དུ་གཞུང་ལས་ལ་ཕེབས་ནས་ཕྱི་དྲོ་ཆུ་ཚོད་བཞི་དང་ཕྱེད་ཀ་བར་དུ་སྡོད་པ་རེད།ཕྱི་དྲོ་ཆུ་ཚོད་ལྔ་པར་ཁོ་རང་སླར་ཉིས་ཐོག་གི་དཔེ་ཁང་དུ་ཕེབས་ནས་ཡི་གེ་བསྒྱུར་བ་དང་རྩོམ་འབྲི་བ་དང་བསྒྲིགས་པ་སོགས་ལས་ཀ་གནང་བ་དང་ཅུང་ཕྱིན་པ་དང་གཡོག་པོས་དགོང་དྲོའི་ཞལ་ལག་གི་གྲབས་མཛད་ཅིང་ཁང་པའི་ནང་དུ་ནམ་རྒྱུན་འགྲུལ་པ་མི་ཉུང་བ་ཡོད་པས་ཁྱིམ་དུ་མི་སུམ་བརྒྱ་ལྷག་གིས་ལྷན་དུ་དགོང་ཟས་གསོལ་ཐུབ་པའི་གསོལ་ཆས་ཡོད་པར་མ་ཟད་ཁོ་རང་སྐུ་སྒེར་ནས་འགྲོ་གྲོན་བཏང་སྟེ་མ་བྱན་དང་གད་བདར་བ་དང་ཁ་ལོ་པ་དང་ཁྱིམ་གཉེར་བ་སོགས་མི་དགུ་གླས་ཡོད་པ་རེད།